Publication: Magyar Közlöny
Issue: MK-1998-55 (Year: 1998, Number: 55)
Era: 1990-2004
Section: helyi önkormányzatokról szóló 1990. évi LXV. törvény
Paragraph Index: 572

b) pontjának megfelelően az önkormányzat jogosult arra, hogy — a törvényi előírások figyelembevételével — rendeletében határozza meg a szerződés megkötésekor fizetendő vételárrészlet mértékét, e bekezdés c) pontjának első fordulata pedig — ugyancsak a törvényi keretek között — a részletfizetés időtartamának szabályozását is önkormányzati rendeletalkotási hatáskörbe utalja. Az Ör. sérelmezett 10. § (9) bekezdése — amely a vevő szerződésszegésének esetére állapít meg rendelkezést — a következőket tartalmazza: „A szerződéskötéssel megbízott köteles az adásvételi szerződésben kikötni, hogy részletfizetés esetén a részletfizetés kedvezményezettje, ha három havi részletfizetéssel elmarad és felszólítás ellenére sem teljesít, úgy az Önkormányzatot megilleti a szerződéstől való elállás joga.” Az Lt. 54. § (1) bekezdés a)—d) pontja így rendelkezik: „Az önkormányzati rendeletben kell meghatározni az e törvény alapján vételi, illetőleg elővásárlási joggal érintett lakások eladása esetén

Source: https://magyarkozlony.hu/hivatalos-lapok/7911c1d1a4aeb9a927d004523deee03737c7f6d4/dokumentumok/bd1584df3d8d733ed0940dabce678dda3087828f/letoltes